[{"text_idx": "#000000", "text": "Igal aastal avastatakse suurel hulgal salakaupa vo\u0303i vo\u0303ltsitud kaubama\u0308rgiga tooteid. Pa\u0308rast omanikult a\u0308ravo\u0303tmist kaup purustatakse ja viiakse Kundasse, kus see la\u0308heb tsemendiahju ku\u0308tteks."}, {"text_idx": "#000001", "text": "Tolliametnikud kontrollivad pidevalt, mis toimub Eestis kaubandusturul, kuid vaatamata sellele suudetakse u\u0308le riigipiiri ja\u0308tkuvalt smugeldada igasugust kraami, olgu need salasigaretid vo\u0303i -alkohol, vo\u0303ltsitud firmariided vo\u0303i salaku\u0308tus."}, {"text_idx": "#000002", "text": "Piraatkauba avastamisel alustatakse omaniku suhtes menetlus, kaup vo\u0303etakse a\u0308ra ja see la\u0308heb to\u0308o\u0308tlusesse. \u201eKui enamjaolt tegeleme salasigarettidega, siis tuleb ette ka juhtumeid, kus ha\u0308vitamisele la\u0308hevad Armani firmama\u0308rki kandvad vo\u0303ltsitud ka\u0308ekellad, samuti kosmeetika ja u\u0308likallid margikonjakid,\u201c u\u0308tles Maksu- ja Tolliameti riigivarajuht Arvids Tisler."}, {"text_idx": "#000003", "text": "Selleks, et vo\u0303ltskaup ei jo\u0303uaks uuesti ringlusse, korraldas MTA riigihanke koosto\u0308o\u0308partneri leidmiseks, kellega koos kindlaid protseduurireegleid ja\u0308lgides kauba ha\u0308vitamisprotsess la\u0308bi viiakse. Koosto\u0308o\u0308d tehakse Harjumaal A\u0308a\u0308sma\u0308el asuva osau\u0308hinguga Infokaitsesu\u0308steemid, kes pakub materjalide purustamisteenust."}, {"text_idx": "#000004", "text": "Arvids Tisler u\u0308tles, et na\u0308iteks esmaspa\u0308eval jo\u0303udis Tartumaalt osau\u0308hingusse ja\u0308relka\u0308ruga kaubik, milles oli ligi tonn huuletubakat."}, {"text_idx": "#000005", "text": "\u201eKeelatud kraami oli umbes neliku\u0308mmend tuhat karpi. Salakaup saadi ka\u0308tte Lo\u0303una-Eestist ja tegemist oli kahe erineva a\u0308ravo\u0303etud laadungiga. Mo\u0303lema juhtumi suhtes algatati va\u0308a\u0308rteomenetlus."}, {"text_idx": "#000007", "text": "Ha\u0308vitamisprotsessil on kindlad reeglid: o\u0303igsust ja\u0308lgivad kaks inimest, lisaks filmitakse kogu su\u0308ndmus u\u0308les, et va\u0308listada kauba uuesti ringlusesse sattumine."}, {"text_idx": "#000008", "text": "Salakraami ha\u0308vitamine algab alati kauba u\u0308lemo\u0303o\u0303tmisega. Vastavalt sellele, mis materjaliga tegemist on, ja\u0308tkub edasine to\u0308o\u0308tlemisteekond. Na\u0308iteks huuletubaka valasid to\u0308o\u0308mehed kopplaadurisse, mis to\u0303stis kraami purustaja kohal asetsevasse punkrisse. Hetkega hekseldas masin kauba peeneks massiks, mille pressmasin u\u0308heks suureks kuubikuks pressis."}, {"text_idx": "#000009", "text": "\u201eSellega pole ha\u0308vitusprotsess veel lo\u0303ppenud. Kuubikuks to\u0308o\u0308deldud mass jo\u0303uab lo\u0303puks Kundasse tsemenditehase katlamajja, kus salakaup la\u0308heb ahju,\u201c ra\u0308a\u0308kis Tisler."}, {"text_idx": "#000010", "text": "Paljudes inimestes tekitab korraliku kauba ha\u0308vitamine pahameelt, kuid Maksu- ja Tolliameti so\u0303nul ei jo\u0303uagi igasugune salakaup ha\u0308vitamisele. \u201eKui kaup on kasutusko\u0303lblik ja vo\u0303ltskaubama\u0308rgid on vo\u0303imalik eemaldada, siis anname selle sotsiaalhoolekandeasutustele. Siinkohal ka\u0308ib jutt riideesemetest ja jalano\u0303udest, mitte sigarettidest ning alkoholist,\u201c ta\u0308iendas Tisler. Ta lisas, et vo\u0303ltsitud kaubama\u0308rke aitavad riietelt eemaldada aktsiaseltsis Eesti Vanglato\u0308o\u0308stus to\u0308o\u0308tavad kinnipeetavad ning no\u0303udlus to\u0308o\u0308deldud riiete ja\u0308rele on suur."}, {"text_idx": "#000018", "text": "Inspektorid leidsid Virumaa hoolekandeasutuste hoonetes puudusi"}]